《孤雁》
元代·瞿佑

失伴离群不惮劳，此心终不在蓬蒿。百年海内皆兄弟，万里云间一羽毛。

夜月相随形影在，秋风独立性情高。鹓行鹭序休相笑，朋党何须似尔曹。

作者简介：瞿佑（一作祐）（1341－1427）字宗吉，自号存斋，钱塘人。洪武初以荐历宜阳训导、迁周府长史。永乐间以诗祸谪戍保安，洪熙元年放归。著有《香台集》、《乐府遗音》、《剪灯新话》等。